Решение на Съда (седми състав) от 30 април 2025 г. (преюдициално запитване от Nejvyšší správní soud — Чешка република) — Celní jednatelství Zelinka s. r. o./Generální ředitelství cel
(Дело C-330/241, Celní jednatelství Zelinka)
(Преюдициално запитване — Митнически съюз — Регламент (ЕС) № 952/2013 — Митнически кодекс на Съюза — Член 116, параграф 7 — Отново изискуемо митническо задължение — Понятие за „неоснователно“ разрешено възстановяване — Неправилно тарифно класиране)
Език на производството: чешки
Запитваща юрисдикция
Nejvyšší správní soud
Страни в главното производство
Жалбоподател: Celní jednatelství Zelinka s. r. o.
Ответник: Generální ředitelství cel
Диспозитив
Член 116, параграф 7 от Регламент (ЕС) № 952/2013 на Европейския парламент и на Съвета от 9 октомври 2013 година за създаване на Митнически кодекс на Съюза
трябва да се тълкува в смисъл, че
не се отнася само до случаите, в които митата са били възстановени поради неволна грешка на митническите органи, а се отнася и до случаите, в които тези органи съзнателно са извършили тарифно класиране, което впоследствие се е оказало неправилно.
____________
1 ОВ C, C/2024/4954.